text: Seks sigtelser mod knallertkører
  06 april 2011 kl. 07.56
  En knallertkører i Esbjerg har sat rekord i trafikforseelser. Han var spirituspåvirket, kørte uden styrthjelm og havde en passager på knallerten. Køretøjet kunne køre for stærkt, og det var hverken registreret eller forsikret.
  Knallertkøreren blev snuppet i en trafikkontrol mandag. I alt blev der skrevet 20 rapporter.
   
  Af dem blev ni sigtet for at kunne køre for stærkt. Ud af de ni var fire af dem anden gangs forseelser, der foruden bøden også medfører konfiskation af knallerten.
  - Det er rigtig ærgerligt at vi på en helt almindelig mandag eftermiddag kan tage så mange knallerter på så kort tid, siger den operative leder af færdselsafdelingen, Kenneth Benfeldt. Resultatet af indsatsen betyder, at vi de næste måneder vil øge kontrollerne betydeligt i hele kredsen.
   
  Fem betjente deltog i aktionen, der varede seks timer.
  